|  |  |
| --- | --- |
| **Tantárgy** neve: **A pszichopedagógus feladatai a kórházpedagógiában NBP\_GP219G2** | **Kreditértéke: 2** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”12**: **100% gyakorlat** |
| A **tanóra[[1]](#footnote-1) típusa**: **Szeminárium** és **óraszáma**: **30** az adott **félévben**,Az adott ismeret átadásában alkalmazandó **további** (*sajátos*) **módok, jellemzők[[2]](#footnote-2)** *(ha vannak)*:  |
| A **számonkérés** módja: **gyakorlati jegy**Az ismeretellenőrzésben alkalmazandó **további** (*sajátos*) **módok[[3]](#footnote-3)** *(ha vannak)*:  |
| A tantárgy **tantervi helye** (hányadik félév): **4. félév** |
| Előtanulmányi feltételek *(ha vannak)*:**-** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| A kurzus célja, hogy a hallgatók megismerjék a gyermekek és az ifjúság egészségét veszélyeztető tényezőket, azok megelőzése-felismerése-megszüntetése során a pszichopedagógus kompetenciáit, a pszichopedagógus egészségügyi ellátórendszerben betöltött helyét és szerepét, valamint az interdiszciplináris együttműködés lehetőségeit.Emellett cél, hogy a hallgatóknak legyen rálátása az egészségügyi ellátórendszer működésére, az alap- és szakellátás, otthoni gondozás formáira, kiemelten a fekvőbeteg gyógyintézetben elhelyezett krónikus beteg és/vagy fogyatékos gyermekekre, jogaikra, fejlesztésének lehetőségeire kórházpedagógiai módszertan segítségével.A kurzus kiemelt célja, hogy a hallgatók nyerjenek betekintést a kórházpedagógus és a gyógypedagógus lehetőségeibe a tartósan beteg gyermekek egészségügyi ellátása során.**A tantárgy tartalma:*** Az egészségügyi ellátórendszer alapelvei, színterei;
* Az egészségügyi dokumentáció, mint különleges adat és annak védelme;
* A krónikus beteg és/vagy fogyatékos gyermekek jogai a hazai és nemzetközi jogforrások tükrében;
* A gyermekek egészségét veszélyeztető tényezők, kiemelten a pszichopedagógia hatáskörébe tartozó népességcsoport esetében (proszociális fogyatékosság, szenvedélybeteg szülők gyermekei, abuzált és neglectált gyermekek, szomatizáció stb.)
* A fekvőbeteg ellátásban részesülő krónikus beteg és/vagy fogyatékos gyermekek, fiatalok problémáinak felismerése és kezelése, a prevenció lehetséges formái, jelzőrendszerei az egészségügyben;
* A kórházpedagógia és a kórházpedagógus rendszerben betöltött szerepe;
* A gyógyító tanulás elmélete és gyakorlata;
* Állatasszisztált terápia és kórházpedagógia;
* A pszichopedagógus helye és szerepe az egészségügyi ellátórendszer, interdiszciplináris együttműködési lehetőségek.
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
|  ***Kötelező irodalom:**** Molnár Katalin (2014): Betekintés a kórházpedagógiába. Neveléstudomány, 1. 82-96. <http://nevelestudomany.elte.hu/downloads/2014/nevelestudomany_2014_1_82-96.pdf>
* Becsei-Balogh Renáta és Szili Katalin (2016): Kórház-pedagógia. Képzés és gyakorlat, 14, 3-4. 65-92. <http://trainingandpractice.hu/sites/default/files/kepzes_es_gyakorlat/tanulmanyok/04-Becsei_Balogh-Szili-tanulmany.pdf>
* Csűrös Csilla (2015): Gyógyító tanulás. Új Köznevelés. <https://folyoiratok.oh.gov.hu/uj-kozneveles/gyogyito-tanulas>
* F. Lassú Zs. (szerk.). (2011): *Gyermekek mentálisan sérülékeny családokban.* Budapest: ELTE Eötvös Kiadó (a neten is elérhető, <http://mek.oszk.hu/10200/10211/10211.pdf>), az alábbi fejezeteit

***Ajánlott irodalom:**** Vargáné Molnár Márta, Sinkó Edina, Tóth Adrienn (2008): Az egészségkárosodás és a krónikus betegségek kapcsolata a tanulási korlátok különböző formáival In: Szabó Ákosné (szerk.): Tanulmányok a tanulásban akadályozottak pedagógiája és határtudományai köréből. Educatio, Budapest, 261-288. <http://www.kooperativ.hu/idegen_nyelv/sni-tanari-segedanyagok/sni-kezikonyvek/foiskolai_tanulmanykotet.pdf>
* Perlusz Andrea (szerk.): Kutatási beszámoló a pszichoszociális fogyatékossággal élő személyek társadalmi helyzetét feltáró országos kutatásról<http://www.eltereader.hu/kiadvanyok/perlusz-andrea-szerk-kutatasi-beszamolo-a-pszichoszocialis-fogyatekossaggal-elo-szemelyek-tarsadalmi-helyzetet-feltaro-orszagos-kutatasrol/>
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| * 1. **tudása**
* Széleskörű tudással rendelkezik a magatartás és viselkedészavaros, specifikus tanulási zavaros gyermekek, fiatalok nevelésével, oktatásával, fejlesztésével kapcsolatban a végrehajtó működések, aktivitás és figyelemszabályozás területeken.
* Ismeri az integrált, inkluzív nevelés szakirányhoz kapcsolódó specifikumait.
* Tisztában van a tanulási akadályozottság (tanulási zavar, tanulási nehézség) és a magatartási problémák összefüggéseivel.
* Tisztában van a nevelési, oktatási, fejlesztési célok megvalósítása érdekében az információs és kommunikációs technológiák alkalmazásának módszertanával.
* A magatartás és viselkedészavaros, specifikus tanulási zavaros gyermekek, fiatalok, felnőttek és családjaik érdekében tájékozott a partnerekkel való együttműködés módjairól.
	1. **képességei**
* Képes a magatartás és viselkedészavaros, specifikus tanulási zavaros gyermekek és fiatalok speciális nevelési, fejlesztési szükségleteinek megállapítására a végrehajtó funkciók, aktivitás és figyelemszabályozás területén, (gyógy)pedagógiai diagnózis készítésére.
* A tantervi dokumentumok figyelembevételével kiválasztja és a magatartás és viselkedészavaros, specifikus tanulási zavaros gyermekek, fiatalok, felnőttek szükségleteihez, fejlettségéhez igazítja a nevelési és oktatási tartalmakat.
* A gyógypedagógiai folyamat eredményeit értékeli, differenciált egyéni és csoportos fejlesztést tervez és vezet.
* Meghatározza a fejlesztő tevékenység területeit és eszközeit.
* A műveltségi területek, tantárgyak, projektek keretében fejleszti a magatartás és viselkedészavaros, specifikus tanulási zavaros gyermekek, tanulók figyelmi és végrehajtó funkcióit.
* Képes a fejlesztendő személyhez, csoporthoz illeszkedő infokommunikációs eszköz, szoftver megválasztására.
 |
| **Tantárgy felelőse** Dr. Révész–Kiszela Kinga PhD., egyetemi adjunktus |
| **Tantárgy oktatásába bevont oktató(k),** ha van(nak)(*név, beosztás, tud. fokozat*): |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. esetismertetések, szerepjáték, tematikus prezentációk stb. [↑](#footnote-ref-2)
3. pl. esettanulmányok, témakidolgozások, dolgozatok, esszék, üzleti, szervezési tervek stb. bekérése [↑](#footnote-ref-3)